|  |  |  |  |
| --- | --- | --- | --- |
| **VšĮ Rokiškio psichiatrijos ligoninė** | **VIEŠO KONKURSO VIEŠOSIOS ĮSTAIGOS ROKIŠKIO PSICHIATRIJOS LIGONINĖS** **PADALINIŲ VADOVŲ PAREIGOMS UŽIMTI NUOSTATAI**  | **Galioja**Nuo 2020-08-24 | **P14.03.01** |
| **Parengė****Teisės ir personalo skyriaus vedėja** **Aušra Katinauskienė 2020-08-24** | **Patvirtinta 2020-08-24 VšĮ Rokiškio psichiatrijos ligoninės direktoriaus įsakymu Nr. 54** |

**I. BENDROSIOS NUOSTATOS**

1. Viešo konkurso viešosios įstaigos Rokiškio psichiatrijos ligoninės (toliau – RPL) padalinių vadovų pareigoms užimti nuostatai (toliau – nuostatai) yra parengti vadovaujantis Lietuvos Respublikos sveikatos priežiūros įstaigų įstatymu, kvalifikaciniais reikalavimais Lietuvos nacionalinės sveikatos sistemos biudžetinių ir viešųjų įstaigų, jų padalinių ir filialų vadovams (toliau – Kvalifikaciniai reikalavimai) ir RPL įstatais.
2. RPL padalinių vadovų pareigos užimamos viešo konkurso būdu, sudarant su konkurso laimėtoju darbo sutartį.
3. Viešo konkurso RPL padalinių vadovų pareigoms užimti (toliau – konkursas) metu tikrinama pretendentų atitiktis bendriesiems ir specialiesiems kvalifikaciniams reikalavimams.

**II. KONKURSO ORGANIZAVIMAS**

4. Konkurso organizavimas susideda iš šių etapų:

5. Konkurso skelbime (interneto svetainėje) nurodoma: pareigybės, kuriai užimti skelbiamas konkursas, pavadinimas, kvalifikaciniai reikalavimai pretendentams, trumpas pareigų aprašymas, būtinų pateikti dokumentų sąrašas, prašymas pateikti įstaigos padalinių vadovų strateginės veiklos gaires nurodant jų apimtį, terminus, iki kada priimami dokumentai, konkurso rengimo vieta, telefono numeriai informacijai gauti. Konkurso skelbime nurodomas dokumentų pateikimo terminas yra 14 kalendorinių dienų nuo konkurso paskelbimo dienos įstaigos interneto svetainėje.

6. Pretendentas privalo pateikti:

6.1. prašymą leisti dalyvauti konkurse (toliau – prašymas);

6.2. asmens tapatybę, išsilavinimą, pilietybę patvirtinančius dokumentus ir šių dokumentų kopijas;

6.3. gyvenimo aprašymą;

6.4. savo, kaip RPL padalinio vadovo, strateginės veiklos gaires (ne daugiau kaip 5 lapai);

6.5. darbo patirtį (stažą) patvirtinančius dokumentus ir šių dokumentų kopijas;

6.6. papildomą kompetenciją įrodančius dokumentus ir (ar) jų kopijas.

7. Pretendentai dokumentus pateikia teisės ir personalo skyriaus vedėjui asmeniškai, elektroniniu paštu arba siunčia registruotu laišku.

8. Dokumentai pateikiami per konkurso skelbime nurodytą terminą.

9. Teisės ir personalo skyriaus vedėjas priima pretendentų pateiktus prašymus ir kitus dokumentus, juos registruoja pretendentų prašymų registravimo žurnale.

10. Jeigu pretendentai pateikia dokumentus asmeniškai, šių nuostatų 6.2, 6.5 punktuose nurodytus dokumentus (dokumentų originalus arba šių dokumentų notaro patvirtintas kopijas), sutikrinęs su pateiktomis kopijomis, teisės ir personalo skyriaus vedėjas, grąžina pretendentui dokumentų priėmimo metu. Pateiktų dokumentų kopijos negrąžinamos.

11. Komisijasudaroma iš trijų narių. Komisijai pirmininkauja įstaigos vadovas. Komisijos sekretoriumi skiriamas įstaigos darbuotojas. Komisijos sekretorius nėra komisijos narys.  Komisijos nariais gali būti skiriami ir kiti asmenys, taip pat ekspertai ar kitų institucijų, įstaigų, įmonių atstovai, gebantys įvertinti pretendentų  tinkamumą eiti atitinkamas pareigas.

12. Komisijos nariais negali būti asmenys, kuriuos su pretendentu sieja artimi giminystės ar svainystės ryšiai (tėvai (įtėviai), sutuoktiniai, sugyventiniai, broliai (įbroliai), seserys (įseserės), vaikai (įvaikiai), seneliai, vaikaičiai, taip pat sutuoktinių, sugyventinių tėvai (įtėviai), vaikai (įvaikiai), broliai (įbroliai), seserys (įseserės), seneliai, vaikaičiai). Apie tokius atvejus komisijos nariai turi pranešti komisijos pirmininkui, ir komisijos narys turi būti nedelsiant pakeistas. Komisijos nariai pirmame komisijos posėdyje pasirašo nustatytos formos pasižadėjimą neatskleisti pretendento asmens duomenų, klausimų, užduočių turinio (nuostatų 6 priedas).

13. Sprendžiamasis (konkurso) komisijos posėdis laikomas teisėtu, jeigu jame dalyvauja visi komisijos nariai. Kai kuris nors komisijos narys dėl nenumatytų svarbių aplinkybių negali dalyvauti sprendžiamajame (konkurso) komisijos posėdyje, komisijos sudėtis keičiama direktoriaus sprendimu.

14. Komisijos pirmininkas turi teisę sušaukti paruošiamuosius posėdžius. Komisijos posėdžiai protokoluojami.

15. Konkursas (sprendžiamasis (konkurso) komisijos posėdis) organizuojamas RPL patalpose.

16. Teisės ir personalo skyriaus vedėjas pateikia išvadą dėl pretendentų atitikties bendriesiems kvalifikaciniams reikalavimams, kurią, pasibaigus dokumentų priėmimo terminui ne vėliau kaip per 3 darbo dienas kartu su pretendentų pateiktais dokumentais, perduoda komisijos pirmininkui. Komisijos nariai turi teisę iš anksto susipažinti su pateiktais dokumentais ir išvada.

17. Pretendentų prašymai ir dokumentai bei teisės ir personalo skyriaus vedėjo išvada apsvarstomi komisijos posėdyje. Komisijos nariai įvertina pretendentų pateiktus dokumentus ir priima sprendimą dėl jų atitikties bendriesiems kvalifikaciniams reikalavimams ir dalyvavimo konkurse.

18. Visi prašymus pateikę pretendentai informuojami raštu elektroniniu paštu apie komisijos sprendimą. Jei pretendentui dalyvauti konkurse neleista, rašte išdėstomi tokio sprendimo motyvai, jei leista – rašte nurodoma tiksli konkurso vieta ir jo pradžios laikas. Pretendentams ši informacija turi būti pateikta ne vėliau kaip likus 3 kalendorinėms dienoms iki konkurso organizavimo dienos.

19. Vieno iš pretendentų neatvykimas į konkursą negali būti konkurso atidėjimo priežastis.

20. Jeigu dokumentai siunčiami registruotu laišku, pateikiamos šių nuostatų 6.2 ir 6.5 punktuose nurodytų dokumentų kopijos. Jeigu pretendentų registruotu laišku pateiktos dokumentų kopijos nepatvirtintos notaro, pretendentai privalo pateikti dokumentus konkurso dieną jiems nurodytu laiku.

21. Pretendentų pateikti dokumentai su registruotu laišku gautomis dokumentų kopijomis, kurios nepatvirtintos notaro, sutikrinami iki konkurso pradžios ir grąžinami pretendentams.

22. Pretendentams nepateikus dokumentų ar sutikrinant nustačius, kad pateikti dokumentai neatitinka registruotu paštu pateiktų dokumentų kopijų, kurios nepatvirtintos notaro, pretendentui neleidžiama dalyvauti konkurse ir apie tai pažymima pretendentų prašymų registravimo žurnale.

23. Konkursas vyksta atliekant testą žodžiu (pokalbis), kurio metu patikrinamas pretendentų gebėjimas atlikti RPL padalinių vadovų funkcijas, vertinami pretendentų turimi įgūdžiai ir patirtis specialiųjų reikalavimų atžvilgiu, pretendento profesinė, darbo patirtis, dalykinės savybės, vadovavimo gebėjimai (gebėjimas planuoti, organizuoti ir koordinuoti darbus, numatyti užduotis, veiklos žingsnius, kontroliuoti darbų procesus ir pan.), jo, kaip galimo Įstaigos padalinių vadovų, pateikta veiklos programa.

24. Testas žodžiu vykdomas individualiai, kitiems pretendentams nedalyvaujant. Pretendentų eiliškumas nustatomas pagal abėcėlę. Testo žodžiu eigai fiksuoti daromas skaitmeninis garso įrašas, kuris teisės aktų nustatyta tvarka saugomas kartu su konkurso protokolu.

25. Testo žodžiu metu kiekvienas komisijos narys pateikia vienodus klausimus visiems pretendentams. Pretendentams taip pat gali būti užduodami jų atsakymus patikslinantys klausimai. Po to pretendentas pristato savo kaip įstaigos padalinių vadovų strategines veiklos gaires (iki 15 minučių). Po pristatymo komisijos nariai gali užduoti klausimų apie strateginės veiklos gaires, o pretendentas – pateikti savo paaiškinimus.

26. Kiekvienas komisijos narys atskirai vertina pretendento testą žodžiu nuo 1 iki 10 balų. Blogiausias įvertinimas yra 1 balas, geriausias – 10 balų. Kiekvienas narys išveda bendrą balą, visų komisijos narių įvertinimai balais susumuojami ir dalinami iš komisijos narių skaičiaus Minimalus konkursinis balas – 6.

27. Įvertinęs kiekvieno pretendento testą žodžiu, komisijos narys pildo pretendentų individualaus vertinimo lentelę (nuostatų 2 priedas). Papildomą kompetenciją komisijos narys vertina jei dviem ar daugiau pretendentų už testą žodžiu skyrė po lygiai daugiausiai balų. Pretendento papildomos kompetencijos galimas maksimalus įvertinimas yra 4 balai. Už pretendento papildomas kompetencijas, nurodytas viename nuostatų 5 priedo 1.1-1.4 punktų, skiriamas 1 balas, nepriklausomai nuo to, kiek atitinkamame punkte nurodytų papildomų kompetencijų pretendentas turi.

28. Komisijos nariai užpildytas ir pasirašytas pretendentų individualaus vertinimo lenteles įteikia komisijos sekretoriui. Komisijos sekretorius kiekvieno pretendento įvertinimus surašo konkurso protokolo (nuostatų 3 priedas) (toliau – konkurso protokolas) Pretendentų vertinimo lentelėje. Daugiausia balų surinkęs pretendentas pripažįstamas konkurso nugalėtoju. Dviem ar daugiau pretendentų gavus daugiausiai po lygiai balsų, sprendimą dėl laimėjusio pretendento priima komisijos pirmininkas. Pretendentai šioje komisijos posėdžio dalyje nedalyvauja.

29. Komisijos pirmininkas visiems pretendentams paskelbia kiekvieno pretendento konkurse užimtą vietą.

30. Konkurso protokolą pasirašo visi komisijos nariai ir sekretorius.

31. Konkursas laikomas įvykusiu, jeigu jame dalyvavo nors vienas pretendentas.

32. Konkurso rezultatai įforminami protokolu.

33. Komisijos narių užpildytos ir pasirašytos pretendentų individualaus vertinimo lentelės pridedamos prie konkurso protokolo.

34. Laimėjęs konkursą pretendentas pasirašo konkurso protokole, kad su konkurso rezultatais susipažino ir kad sutinka eiti konkurse laimėtas pareigas.

35. Su konkurso rezultatais konkurse dalyvavę pretendentai supažindinami pasirašytinai.

36. Pretendentai po konkurso rezultatų paskelbimo turi teisę susipažinti su konkurso protokolu ir savosios dalies garso įrašu.

37. Įstaigos vadovas, Lietuvos Respublikos korupcijos prevencijos įstatymo 9 straipsnyje nustatyta tvarka privalo kreiptis į Lietuvos Respublikos specialiųjų tyrimų tarnybą dėl informacijos apie asmenį, siekiantį eiti RPL padalinių vadovų pareigas, pateikimo į Lietuvos Respublikos specialiųjų tyrimų tarnybą ne vėliau kaip per 6 darbo dienas po konkurso pabaigos.

38. Nuostatų 37 punkte nurodytu atveju gavus Lietuvos Respublikos specialiųjų tyrimų tarnybos informaciją apie asmenį, siekiantį eiti RPL padalinių vadovų pareigas, ir šios informacijos pagrindu priėmus sprendimą nepriimti jo į šias pareigas arba konkursą laimėjusiam asmeniui atsisakius eiti pareigas, priima vieną iš šių sprendimų:

38.1. skelbti naują konkursą;

38.2. pripažinti laimėjusiu kitą iš eilės daugiausia balsų gavusį pretendentą.

39. Įstaigos vadovui nuostatų 37 punkte nurodytais atvejais priėmus sprendimą kreiptis į Lietuvos Respublikos specialiųjų tyrimų tarnybą dėl informacijos apie antrąjį pagal egzamino žodžiu rezultatus pretendentą pateikimo ir šios informacijos pagrindu priėmus sprendimą nepriimti jo į RPL padalinių vadovų pareigas arba jam atsisakius eiti šias pareigas, įstaigos vadovas priima vieną iš nuostatų 37 punkte nurodytų sprendimų. Dėl informacijos apie antrąjį ar kitą iš eilės pagal testo žodžiu rezultatus pretendentą gavimo į Lietuvos Respublikos specialiųjų tyrimų tarnybą kreipiamasi, jeigu šis pretendentas sutinka eiti įstaigos padalinių vadovų pareigas.

40. Konkursą laimėjęs asmuo skiriamas į pareigas arba priimamas sprendimas nepriimti jo į pareigas ne vėliau kaip per 14 kalendorinių dienų po Lietuvos Respublikos specialiųjų tyrimų tarnybos informacijos apie asmenį, siekiantį eiti įstaigos padalinių vadovų pareigas, gavimo dienos. Šis terminas gali būti pratęstas šalių susitarimu.

**III. KONKURSO KOMISIJOS TEISĖS**

41. Komisija turi teisę:

41.1. organizuoti ir vykdyti konkursą;

41.2. prireikus pareikalauti iš pretendento papildomų dokumentų apie jo atitiktį nuostatų 4 punkte nurodytiems kvalifikaciniams reikalavimams;

41.3. laikydamasi teisės aktų reikalavimų, gauti iš valstybės institucijų ir įstaigų informaciją apie pretendentą.

42. Komisijos narys, nesutinkantis su komisijos sprendimu, turi teisę raštu išdėstyti savo atskirąją nuomonę, kuri pridedama prie protokolo.

**IV. PRETENDENTŲ TEISĖS**

43. Komisijos ir įstaigos vadovo sprendimai teisės aktų nustatyta tvarka gali būti skundžiami teismui.

**V. BAIGIAMOSIOS NUOSTATOS**

44. Darbo sutartį su RPL padalinio vadovu pasirašo įstaigos vadovas.

\_\_\_\_\_\_\_\_\_\_\_\_\_\_\_\_\_\_

Viešo konkurso viešosios įstaigos VšĮ Rokiškio psichiatrijos ligoninės padalinių vadovų pareigoms užimti nuostatų

1 priedas

**(Prašymo forma)**

**PRAŠYMAS LEISTI DALYVAUTI KONKURSE**

Aš, pretendentas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vardas, pavardė)*

prašau leisti dalyvauti konkurse

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(Viešoji įstaiga ir pareigos įstaigoje, į kurias pretenduojama)*

Informaciją apie konkurso eigą prašau siųsti el.paštu:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(el. pašto adresas didžiosiomis raidėmis)*

Sutinku, kad visi konkursui pateikti mano asmens duomenys būtų tvarkomi konkurso organizavimo ir vykdymo tikslais, taip pat kad bus tikrinama, ar jie teisingi.

|  |  |  |  |
| --- | --- | --- | --- |
| Pretendentas  | (Parašas) | (Vardas ir pavardė) | (Data) |

Viešo konkurso viešosios įstaigos VšĮ Rokiškio psichiatrijos ligoninės padalinių vadovų pareigoms užimti nuostatų

2 priedas

**PRETENDENTŲ INDIVIDUALAUS VERTINIMO LENTELĖ**

|  |  |  |
| --- | --- | --- |
| Eil. Nr. | Pretendento vardas ir pavardė | Įvertinimas balais |
| Testo žodžiu įvertinimas | Papildomos kompetencijos, nurodytos atitinkamame nuostatų 5 priedo punkte, įvertinimas \* |
| 1.1 punkte | 1.2 punkte | 1.3 punkte | 1.4 punkte |
|  |  |  |  |
|  |  |  |  |
|  |  |  |  |

\* *Papildomą kompetenciją komisijos narys vertina, jei dviem ar daugiau pretendentų už testą žodžiu skyrė po lygiai daugiausiai balų.*

Komisijos narys \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Vardas, pavardė ir parašas)*

\_\_\_\_\_\_\_\_\_\_\_\_\_\_

*(Data)*

Viešo konkurso viešosios įstaigos VšĮ Rokiškio psichiatrijos ligoninės padalinių vadovų pareigoms užimti nuostatų

3 priedas

**PRETENDENTŲ Į VIEŠOSIOS ĮSTAIGOS ROKIŠKIO PSICHIATRIJOS LIGONINĖS PADALINIŲ VADOVŲ PAREIGAS Konkurso KOMISIJOS POSĖDŽIO**

**PROTOKOLAS**

\_\_\_\_\_\_\_\_\_\_\_ Nr.

*(data)*

Rokiškis

Pretendentų į viešosios įstaigos Rokiškio psichiatrijos ligoninės padalinių vadovų pareigas konkurso komisijos, sudarytos VšĮ Rokiškio psichiatrijos ligoninės direktoriaus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, posėdis įvyko \_\_\_\_\_\_\_\_\_\_\_

*(įsakymo, kuriuo sudaryta komisija, data ir numeris)*  *(data)*

posėdžio pradžia \_\_\_\_\_\_\_\_\_\_\_\_\_\_\_\_\_\_\_\_\_\_\_, posėdžio pabaiga \_\_\_\_\_\_\_\_\_\_\_\_\_\_\_\_\_\_\_\_\_ .

 *(laikas) (laikas)*

Komisijos pirmininkas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijos sekretorius \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijos nariai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigų, kurias eiti skelbiamas konkursas, pavadinimas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendentai:

PRETENDENTŲ VERTINIMO LENTELĖ

|  |  |  |
| --- | --- | --- |
| Eil. Nr. | Pretendento vardas ir pavardė | Komisijos nariai |
|  |  |  |  |  |  |
| Testo žodžiu įvertinimas | Papild. kompetencijos vertinimas | Testo žodžiu įvertinimas | Papild. kompetencijos vertinimas | Testo žodžiu įvertinimas | Papild. kompetencijos vertinimas | Testo žodžiu įvertinimas | Papild. kompetencijos vertinimas | Testo žodžiu įvertinimas | Papild. kompetencijos vertinimas | Testo žodžiu įvertinimas | Papild. kompetencijos vertinimas |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |

Pretendentai, kuriems neleista dalyvauti konkurse, nes nepateikė asmens tapatybę patvirtinančio dokumento\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisijos sprendimas dėl konkurso laimėtojo (balsų dauguma arba bendru sutarimu\*) \_\_\_\_\_\_\_\_\_\_

 *(reikalingą pabraukti)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\* Konkurso nugalėtoju pripažįstamas daugiausia balsų surinkęs pretendentas arba, dviem ar daugiau pretendentų gavus daugiausiai po lygiai balsų, sprendimas dėl laimėtojo priimamas komisijos pirmininko sprendimu.

Komisijos pirmininkas (Parašas) (Vardas ir pavardė)

Komisijos sekretorius (Parašas) (Vardas ir pavardė)

Nariai (Parašas) (Vardas ir pavardė)

Sutinku eiti konkurse laimėtas pareigas

(Konkurso laimėtojo parašas)

(Konkurso laimėtojo vardas ir pavardė)

(Data)

Su konkurso rezultatais susipažinome:

|  |  |  |
| --- | --- | --- |
| Pretendento parašas | Vardas, Pavardė | Data |
|  |  |  |
|  |  |  |
|  |  |  |
|  |  |  |

Viešo konkurso viešosios įstaigos VšĮ Rokiškio psichiatrijos ligoninės padalinių vadovų pareigoms užimti nuostatų

4 priedas

**TEISĖS AKTŲ, IŠ KURIŲ UŽDUODAMI KLAUSIMAI PER TESTĄ ŽODŽIU (POKALBĮ),** **SĄRAŠAS**

1. Lietuvos Respublikos korupcijos prevencijos įstatymas.

2. Lietuvos Respublikos viešųjų ir privačių interesų derinimo valstybinėje tarnyboje įstatymas.

3. Strateginio planavimo metodika, patvirtinta Lietuvos Respublikos Vyriausybės nutarimu.

4. Lietuvos Respublikos sveikatos priežiūros įstaigų įstatymas.

5. Lietuvos Respublikos sveikatos draudimo įstatymas.

6. Lietuvos Respublikos sveikatos sistemos įstatymas.

7. Lietuvos Respublikos pacientų teisių ir žalos sveikatai atlyginimo įstatymas.

8. Lietuvos Respublikos psichikos sveikatos priežiūros įstatymas.

9. Lietuvos Respublikos medicinos praktikos įstatymas.

10. Lietuvos Respublikos visuomenės sveikatos priežiūros įstatymas.

11. Lietuvos Respublikos slaugos praktikos ir akušerijos praktikos įstatymas.

\_\_\_\_\_\_\_\_\_\_\_\_\_\_\_\_\_\_\_\_

Viešo konkurso viešosios įstaigos VšĮ Rokiškio psichiatrijos ligoninės padalinių vadovų pareigoms užimti nuostatų

5 priedas

**PAPILDOMOS PRETENDENTŲ KOPMETENCIJOS**

1. Papildomomis pretendentų kompetencijomis laikoma:

1.1. vadovavimo sveikatos sistemos subjektams (ar jų padaliniams, filialams) patirtis;

1.2. kvalifikacijos tobulinimas ir (arba) mokslinės publikacijos sveikatos politikos, sveikatinimo veiklos strateginio planavimo, valdymo bei organizavimo, visuomenės sveikatos, sveikatos priežiūros reformos, sveikatos ekonomikos, vadybos, teisės, sveikatos mokymo ir ugdymo, socialinio darbo, informacinių technologijų, kitose su sveikatinimo veiklos organizavimu ir valdymu susijusiose srityse per paskutinius 5 metus (Pretendentui pateikus papildomos kvalifikacijos tobulinimą patvirtinančius pažymėjimus ar mokslinių publikacijų kopijas);

1.3. darbdavio (-ių) ir (arba) aukštojo mokslo įstaigos padalinių vadovų rekomendacija (Pretendentui pateikus rekomendacinį raštą apie savo profesinę patirtį (vykdytą veiklą) ir darbo kokybę);

1.4. Europos Sąjungos oficialių kalbų (anglų, vokiečių ar prancūzų) mokėjimas ne žemesniu kaip pažengusio vartotojo lygmens B2 lygiu (kalbos mokėjimo lygiai nustatomi vadovaujantis 2004 m. gruodžio 15 d. Europos Parlamento ir Tarybos sprendimu Nr. 2241/204/EB dėl bendros Bendrijos sistemos siekiant užtikrinti kvalifikacijų ir gebėjimų skaidrumą (Europasas) (OL 2004 L 390, p. 6).

\_\_\_\_\_\_\_\_\_\_\_\_\_\_\_\_\_\_\_\_\_\_

Viešo konkurso viešosios įstaigos VšĮ Rokiškio psichiatrijos ligoninės padalinių vadovų pareigoms užimti nuostatų

6 priedas

**(Pasižadėjimo forma)**

**PASIŽADĖJIMAS**

\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_

(sudarymo vieta)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas ir pavardė)

p a s i ž a d u neatskleisti pretendentų asmens duomenų.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė)

 ––––––––––––––––––––